User:Kannanharshini14/sandbox

சிங்கப்பூர் பெரியார் சமூகச் சேவை மன்றம் தோற்றம்: பெரியார் எண்பத்தெட்டு ஆண்டுகளுக்கு முன் முதல் முறையாக, 1929ஆம் ஆண்டு டிசம்பர் மாதம் 25 ஆம் தேதி சிங்கப்பூருக்கு வந்தார். இரண்டாவது முறையாக 1954ஆம் ஆண்டு சிங்கப்பூருக்கு வந்துள்ளார். இரண்டுமுறை அவர் வந்தபோதும் இங்குள்ள தமிழர்கள் சிறப்பான வரவேற்பை அவருக்கு வழங்கினர். அப்போது அவர் ஆற்றிய உரையின்போது, “நீங்கள் எல்லாம் இந்த நாட்டு குடிமக்களாக மாறுங்கள். இந்த நாட்டுக்காக உழையுங்கள். அப்போதுதான் நீங்கள் மற்ற சீன, மலாய்ச் சமூகத்தினருக்குச் சமமாக மதிக்கப்படுவீர்கள். மேலும், உங்களுக்குத் தேவையான உரிமைகளைக் கேட்டுப் பெறமுடியும்” என வலியுறுத்திக் கூறினார். அதற்குப் பின் பல தமிழர்கள்  அனைவரும்  குடியுரிமை  பெறத் தொடங்கினர். பெரியாரும், அவர்தம் கொள்கைகளும் என்றும் தேவை என்று கருதிய சிங்கப்பூர் தமிழர்களில் தமிழவேள் கோ. சாரங்கபாணி, திரு முருகு சீனிவாசன் போன்ற சிலர் அவற்றைக் கடைப்பிடித்தும் அவ்வப்போது பரப்புரைச் செய்தும் வந்துள்ளனர். பெரியாரின் கொள்கைகள் மீது பற்றுள்ளவர்களால் தொடங்கப்பட்ட அமைப்புதான் சிங்கப்பூர் பெரியார் சமூகச் சேவை மன்றம்

சேவை மற்றும் நடவடிக்கைகள்: இதன் முக்கிய நோக்கம், சிங்கப்பூரில் தமிழ்மொழி, கல்வியை வளர்ப்பதோடு ஆதரவற்றவர்களுக்கு உதவுவது. இந்த அமைப்பு, சிங்கப்பூரில் வாழும் தமிழ் மக்களின் பிள்ளைகள் தமிழ் படிக்கவும், எழுதவும் உதவும் வகையில் அவர்களுக்கு வேண்டிய உதவிகளைச் செய்தல். இளமையிலேயே அவர்களுக்கு நல்ல சிந்தனைகளை ஊட்டும் வகையில் பேச்சாளர்களை அழைத்து வந்து பேச வைத்தல் போன்ற நடவடிக்கைகளை மேற்கொள்கிறது.

இவ்வமைப்பைச் சேர்ந்தவர்கள் இங்குள்ள அனாதை இல்லங்களுக்கும் முதியோர் இல்லங்களுக்கும் மனநலம் பாதிக்கப்பட்ட இல்லங்களுக்கும் சென்று உதவி செய்து வருகின்றனர். இங்குள்ள மக்களிடம் பெரியார் சொன்ன கருத்துக்களையும் வாழ்வியல் முறைகளையும் எடுத்துச் சொல்லி வருகின்றனர். ஒவ்வொரு ஆண்டும் தகுதி வாய்ந்த பெரியவர்களுக்கும் அறிஞர்களுக்கும் விருதுகள் வழங்கிச் சிறப்பித்து வருகின்றனர். சிங்கப்பூர் பெரியார் சமூகச் சேவை மன்றம், ‘பெரியார் கண்ட வாழ்வியல்’ என்னும் நிகழ்ச்சியை 2007 ஆம் ஆண்டிலிருந்து இரண்டு ஆண்டுகளுக்கு ஒருமுறை நடத்தி வருகின்றது. 25.12.2016 – அன்று, தந்தை பெரியார் அவர்களின் 43-வது நினைவு நாள் நிகழ்ச்சி சிங்கப்பூரின் வரலாற்றுப் புகழ்பெற்ற இடங்களில் ஒன்றாக உள்ள தஞ்சோங் பஹார் பழைய ரயில்வே நிலையத்தில் நடத்தியது. சிங்கப்பூர் பெரியார் சமூகச் சேவை மன்றம் ஏற்பாட்டில் “திருக்குறள் வாழ்வாங்கு வாழ்வதற்கு ஒரு வழிகாட்டி” (2ம் பதிப்பு) வெளியீட்டு விழா சன்லவ் விடுதியில் ஆகஸ்டு 18-ம் தேதி நடைப்பெற்றது. திரு.வீ.கலைச்செல்வம் விழாவிற்குத் தலைமையேற்று அனைவரையும் வரவேற்று உரையாற்றினார். இவ்விழாவிற்கு, சன் லவ் விடுதியின் மூத்த நடத்துனரான திரு வீ லின் தலைமை விருந்தினராகக் கலந்துகொண்டு திருக்குறள் பற்றிப் பேசினார். விழாவின் சிறப்புப் பேச்சாளர் திரு றொன் சந்திரன்-டட்லி அவர்கள் வெளியிடப்பட்ட திருக்குறள் புத்தகத்தைத் தன் மனைவியின் உதவியோடு படிக்க சொல்லி செவி-வழி உள்வாங்கி திருக்குறளின் பெருமைகளைப் பற்றிச் சிறப்பாகப் பேசினார்.

சிங்கப்பூர்த் தமிழாசிரியர் சங்கத் தலைவர் திரு சாமிக்கண்ணு தலைமையில் நடைப்பெற்ற நூல் ஆய்வு கலந்துரையாடலில் நூலின் ஆசிரியர் திரு.ச.இரத்தினகுமார், திரு வீ லின், திரு றொன் சந்திரன்-டட்லி, நிகழ்ச்சி தொகுப்பாளர் திருமதி மீனாட்சி சபாபதி ஆகியோர் நூலைப் பற்றித் தங்களின் கருத்துகளை வழங்கினார்கள். விழாவில் சுமார் 200 பேர் கலந்துகொண்டு நூலினை வாங்கி விழாவிற்கு நல்லாதரவினை வழங்கினார்கள். விழாவிலும் அதற்கு முன்பும் நூலின் மூலமாகக் கிடைத்த மொத்த நன்கொடை சுமார் $6000/- வெள்ளியைப் பெரியார் சமூகச் சேவை மன்றத்தின் பொருளாளர் திரு. நா. மாறன் அவர்கள் திரு வீ லின் அவர்களிடம் சன்லவ் (SUNLOVE) விடுதிக்கு வழங்கினார். செப்.18 அன்று பெரியார் சமூக சேவை மன்ற உறுப்பினர்கள் தங்கள் குடும்பத்துடனும் புக்கிட் வியூ உயர்நிலைப் பள்ளி மாணவர்களுடனும் சிங்கப்பூரில் உள்ள ஸ்ரீ நாராயணா மிஷன் முதியோர் இல்லத்துக்குச் சென்றனர். அங்கு 20ஆம் நூற்றாண்டின் மகத்தான மனிதநேய சிந்தனையாளர் அறிவுலக ஆசான் தந்தை பெரியார் அவர்களின் பிறந்த நாளை, அங்குள்ள வயதான முதியோர்களுடன் (மாற்றுத் திறனாளிகள்) கொண்டாடினர்.

முதியோர்களை மனதளவில் மகிழ்விக்க பெரியார் சமூக சேவை மன்றம் அவர்களுக்கு விளையாட்டு போட்டிகளை ஏற்பாடு செய்து, அதற்குத் தேவையான விளையாட்டுப் பொருள்கள் மற்றும் பரிசுப் பொருள்களை வழங்கியது.

கண்ணன் ஹர்ஷினி, உயர்நிலை ஒன்று விரைவுநிலை, யுவான் சிங் உயர்நிலைப் பள்ளி. KANNAN HARSHINI SECONDARY ONE EXPRESS YUAN CHING SECONDARY SCHOOL (இந்தக் கட்டுரை எழுதுவதற்குத் தேவையான குறிப்புகளை பெரியார் வலைப்பூவிலும் விடுதலை டெய்லி வலைப்பூவிலும் கூகுள் இணையத்தளத்திலும் எடுத்தேன். )